Rimski škof Frančišek je že od izvolitve zelo popularna figura, ki na splošno velja za reformista. Ljudje vidijo predvsem stvari, ki so vidne na zunaj. Richard Bennett ugotavlja, da gre pri Frančišku, kot nekdanjem jezuitu, za dvojno igro, ki so je člani njegovega reda vajeni že od začetka. Dokaz za to je njegova prva enciklika Lumen Fidei, v kateri se je izkazal kot prvovrstni rimski tradicionalist. Bennett je razložil nekatere poudarke te enciklike in v čem le-ta odstopa od svetopisemskega nauka.